TENTO PROGRAM ZAHŔŇA VYSOKO RIZIKOVÉ ČINNOSTI VYKONÁVANÉ
POD PRÍSNYM DOHĽADOM LEKÁROV A PO KONZULTÁCII S NIMI
Tri, dva, jeden. Akcia!
Odkedy hrám Thora,
určite som začal jesť oveľa viac ako kedysi.
Každé jedlo má asi tisíc kalórií.
Zmrzlina.
Veľké šťavnaté steaky.
Ide to rovno sem.
Burgery, Pad Thai, cestoviny, rebrá.
Párky v cestíčku, pizza. Torty, šišky, hotdogy.
Keď ide o jedlo, som ako vyhladovaný pes.
Len menej vyberavý.
Viem, že záleží na tom, čo dávam svojmu telu,
ale nevedel som, že najlepšie, čo môžem jesť,
ak chcem žiť zdravo a dlho, je nejesť nič.
Vôbec nič.
BYRON BAY, AUSTRÁLIA
Tak to aspoň tvrdí tento chlapík. Odborník na dlhovekosť, Dr. Peter Attia.
-Toto bude naša posledná večera. -Ďakujem.
Posledná večera.
Ako ďalší krok na mojej ceste za dlhším a lepším životom
odo mňa chce, aby som sa postil. V podstate len voda
a nula kalórií počas štyroch dní.
Ďakujem. Ďakujem pekne.
Vďaka.
Aspoň, že si predtým dám výdatnú poslednú večeru.
Šesť lístkov šalátu a mrkvu.
Absolvujem to s vami.
-Áno? -Áno.
Je oveľa jednoduchšie, keď v tom nie ste sám.
Tak dobre.
-Budeme trpieť spolu. -To budeme.
Určite som už zažil deň bez jedla.
Myslím, že keď vynechám jedlo, som celkom mrznutý.
Určite to škodí môjmu šťastiu.
Je to celkom dlho. Prečo práve štyri dni?
Prečo nie dlhšie?
Prečo sú prínosné práve štyri dni?
Tri až štyri dni je pravdepodobne časové okno, keď urobíme dosť,
aby sme zmenili, ako sa naše telo vyrovnáva
s nedostatkom živín, aby sme v podstate znovu naštartovali
-svoj systém. -Naozaj?
Myslíte, že to vydržím?
Na základe vašich skúseností, vidíte uspieť veľa ľudí,
ktorí to absolvujú prvýkrát?
Vôbec nepochybujem o tom, že počas najbližších štyroch dní
nastane obdobie, keď sa budete cítiť pomalý alebo…
-Budem v slzách? -Áno.
-Dojatý. -Mrzutý, nevrlý.
Ale keď sa nad tým zamyslíte,
tak predstava, ako žijeme v súčasnosti,
keď máme neobmedzený prístup k jedlu
a môžeme jesť tri jedlá denne a pomedzi to niečo malé…
to je pre náš druh pomerne nové.
Áno.
Naši predkovia boli každú chvíľu pár dní bez jedla
a nielen že to vydržali, ale dokázali…
v období hladovania šli loviť.
Dobre. Dojedol som. Zostala mi len jedna mrkvička.
Nedojete ten posledný kúsok šalátu?
A čo dezert? Dáme si aj dezert?
Nie.
Začínam si myslieť, že to možno budú najťažšie štyri dni v živote.
ODBORNÍK NA DLHOVEKOSŤ
Chris to podľa mňa bude ťažko niesť.
Ale ja praktikujem pravidelný pôst už niekoľko rokov
a uvedomil som si, že hlavné je zamestnávať sa niečím.
A tak som vymyslel celkom vhodnú výzvu,
ktorou sa Chris odreaguje od hladu. Chcem, aby robil to, čo jeho predkovia.
Chcem, aby si ďalšiu potravu ulovil.
Ale nie na súši. V oceáne.
Plán je, že po štyroch dňoch bez jedla…
sa vydáme k Veľkej koralovej bariére.
Budem vyzbrojený pľúcami plnými vzduchu…
a harpúnou a pokúsim sa ponoriť deväť metrov k oceánskemu dnu
a nájsť tam ryby. Pohoda, žiadny stres.
TELO BEZ HRANÍC S CHRISOM HEMSWORTHOM
Ďakujem, Pete.
3. DIEL PÔST
PRVÝ DEŇ BEZ JEDLA
Prvý deň pôstu. Dobre som spal,
asi sedem hodín. Snívalo sa mi o pôste,
čo je divné, lebo sa ešte nepostím.
Ráno som deti nakŕmil vajíčkami so slaninou. Trochu lákavé,
ale zatiaľ len začíname, takže v tomto momente
nemám pocit, že by som štvordňový pôst mal porušiť.
Ale dám preč psa, keby náhodou…
Pes sa začne podobať na pečené kura?
Áno. Ale nie, nezjedli by sme ju, ak by sme nemuseli.
Chris sa zo začiatku bude cítiť dobre. Bude fungovať z energie
posledného jedla. Ale keď sa minie, začne sa cítiť oveľa horšie.
Ale budem chcieť, aby vydržal,
lebo zo všetkého, čo môžeme urobiť, aby sme ovplyvnili Chrisovu dlhovekosť,
patrí pravidelný pôst medzi účinnejšie spôsoby.
Moja strava obsahuje glukózu.
Palivo, ktoré zásobuje energiou miliardy zdravých buniek v mojom tele.
Táto glukóza však zásobuje aj niečo iné… zostarnuté bunky.
Staré, poškodené bunky, ktoré v tele zostávajú neužitočné.
Títo zombíci chrlia toxický kal a infikujú ním zdravé bunky,
čím urýchľujú proces starnutia.
Spôsobujú vypadávanie vlasov, vrásky…
VYPADÁVANIE VLASOV VRÁSKY
…a sú pôvodcom artritídy, rakoviny a demencie.
ARTRITÍDA RAKOVINA DEMENCIA
Vedci však zistili, že keď sa postíme a zabránime
zásobovaniu glukózou,
armáda zombíkov zostane bez energie a prichádza o moc.
Dlhodobý prínos za krátke utrpenie. Pre milovníka jedla ako ja
to znamená veľké utrpenie.
14 HODÍN BEZ JEDLA
Hej, som hladný. Nezvládneme to.
Tým „my“ myslím seba a mojich najlepších kamošov.
Ak mi v tom môže niekto pomôcť, sú to oni, takže som naozaj rád
a ďakujem im, že súhlasili, že sa budú postiť so mnou.
Sme kamaráti od strednej školy,
Chris bol ešte na základnej.
-Ja som Aaron. Toto je Luke. -Áno.
Teraz pracujeme pre Chrisa.
-Takže sme vlastne platení kamaráti. -S výhodami.
-Áno, s výhodami. -Sme taká malá rodina.
Malá rodina.
Trošku morálnej podpory môže prospieť.
Zvládnete to celé? Aaron, dáš štyri dni.
-Áno. -Áno.
-Nie! -Pokúsiš sa.
Áno, pokúsim sa.
Zbožňuje jedlo.
Ešte nikdy sa na mňa tak nenahneval, ako keď som mu raz
v Londýne priniesol príliš malý steak.
Skoro mi vrazil, steak bol asi takýto a on na to:
„Pozri, aký som veľký. Prečo si mi kúpil taký steak?“
Štyri dni nevydrží.
Zbláznim sa. Najeme sa až za niekoľko dní, nie hodín.
Nejdeme domov dať si veľkú misu špagiet.
Zabudnite na cestoviny, s trochou šťastia bude najbližšie jedlo veľká šťavnatá ryba.
ROCKY CREEK, NOVÝ JUŽNÝ WALES
Ak sa mám stať lovcom rýb,
potrebujem seriózny tréning v potápaní.
Peter ma spojil s niekým, kto má pozoruhodné zručnosti.
Stručne vám to ukážem. Začnem s obrovským výdychom.
Páni.
To je riadne rozpätie.
To bolo úžasné.
Tanya Streeter je fenomenálna, pokiaľ ide o zadržanie dychu.
Je desaťnásobnou svetovou šampiónkou v potápaní bez prístrojov
a dokáže zadržiavať dych úžasných šesť minút.
Priemerný človek dýcha len do vrchného hrudníku,
ale takým spôsobom sa krv veľmi neokysličí.
Spodná časť pľúc má väčšiu kapacitu,
ale k tej máte prístup, len ak uvoľníte brucho.
V podstate sa naučíte pri vdychovaní vystrčiť brucho.
-Dobre, ako sa cítite? -Som pripravený trhnúť rekord.
Poďme na to.
Tamto oranžové je cieľ?
-Áno, tam a naspäť. -To je asi 50 metrov?
-Nie, to je asi 100 metrov. -Fakt?
Dole to pôsobí klaustrofobicky.
Áno. Naznačili sme trasu, lebo tam je dosť tma,
ale aspoň získam poňatie, čo je vo vás,
psychicky aj fyzicky.
Dobre, uvidíme.
Keď budete pripravený, Chris.
Viditeľnosť bola mizerná a začalo ma páliť v pľúcach.
V hlave počujem hlas, že to mám vzdať a že mi dochádza vzduch.
Snažím sa to prekonať,
lebo viem, že v pľúcach je oveľa viac kyslíka,
než si myslíme.
A určite už som tam.
-Takmer v polovici. -Nepovedala by som.
-Ani náhodou. -Dvadsať metrov. Koľko to bolo?
Myslím, že ani nie 20.
Som trochu sklamaný.
Ukázalo sa, že som bol pod vodou až 27 sekúnd.
Som naozaj prekvapený, že mám také neúčinné a márne
potápačské schopnosti.
Viem, že na brehu dokážem zadržať dych na niekoľko minút, ale vo vode,
keď kopete a míňate vzduch a energiu…
to je úplne o niečom inom.
Potopiť sa, aby som chytil večeru, bude ťažšie, než som myslel.
A keď spomínam jedlo…
22 HODÍN BEZ JEDLA
Brokolicu ani nemám rád.
A hoci mám domácu úlohu…
bez jedenia, ktoré rozdelí deň na časti… sa čas nejako vlečie.
Je takmer čas večere a nikdy som sa necítil horšie.
Točí sa mi hlava, som hrozne slabý a neskutočne hladný.
DRUHÝ DEŇ BEZ JEDLA
Som unavený. Nespal som moc dobre. Stále som sa budil s veľkým hladom.
Cítim sa prázdny, nemám v sebe žiadne jedlo.
Akoby mi došla energia. Cítim sa vybitý.
Teraz pri varení cítim hlad.
Prečo si nemôžeš dať?
Lebo nemám jesť.
Ako dlho, oci?
Štyri dni.
Prečo?
Ani trochu ma neláka táto lahodná chrumkavá slanina a vajíčka.
Druhý deň pôstu iba na vode je mimoriadne náročný.
Dôvodom je, že primárne zásoby glukózy v tele,
ktoré sa nachádzajú v pečeni a vo svaloch,
sa začínajú radikálne spotrebúvať. Dôsledkom je,
že Chris sa cíti veľmi unavený a omámený.
Ale musí pochopiť, že to je v poriadku,
lebo existujú ľudia, ktorí to robia pravidelne
a nielenže nehladujú, ale dokonca im to prospieva.
ÚDOLIE EYASI, TANZÁNIA
Hej.
Netrafil si.
Počuj, synak,
ak nedokážeš zasiahnuť cieľ,
dedina sa nenaje.
Skús to ešte raz.
Budem sa snažiť, ako viem, oci.
Áno, výborne.
Isafiri je členom kmeňa Hadza.
Je lovec.
Sme hladní
a už nemáme čo jesť.
Dobre.
Zajtra pôjdem loviť.
Chytím niečo veľké.
Byť hladný tu patrí k životu.
Občas nejeme niekoľko dní.
Ale nebojíme sa,
lebo vieme, že od hladu neumrieme.
Pozrite, mali by sme loviť tu…
Poďme zboku.
Keď som hladný,
lov mi ide lepšie.
Aj po niekoľkých dňoch bez jedla dokážu ľudia ako títo z kmeňa Hadza
nájsť energiu na lov…
Pozrite, výkaly antilopy dikdik.
…pretože keď sa človek postí, keď prestanete jesť…
Myslím, že je blízko.
Odhalí sa superschopnosť nášho tela.
Keď máme dostatok jedla, naše telo ukladá nadbytočnú energiu
vo forme tuku pod kožou a okolo vnútorných orgánov.
Keď je jedla málo, tuk sa odošle do pečene…
kde sa premení na alternatívne palivo, ktoré za volá ketón.
Práve tieto ketóny poskytujú pohotovostný zdroj energie.
Nielen pre telo, ale aj pre mozog.
Okrem prílevu energie
máme vďaka ketónom zjavne zostrené sústredenie.
Lepšie vďaka nim vidíme, počujeme…
…lepšie v okolí vycítime veci…
ktoré by sme si normálne nevšimli.
A produkcia ketónov sa zvýši…
práve vtedy, keď to lovec potrebuje najviac.
Ten dikdik je tam.
Keď sa približujete,
vaša myseľ začne vnímať divočinu.
Zviera je váš jediný cieľ.
Áno, je to dikdik.
Máme ho!
Všetci sa radujú,
keď prinesiem domov mäso.
Naše deti
aj ženy sa radujú.
Všetci sa tešia.
Ketóny pomáhajú kmeňu Hadza loviť, keď je málo potravy.
A som si celkom istý, že aj ja budem potrebovať ketóny,
ak mám o dva dni uloviť rybu.
Malé bodnutie.
39 HODÍN BEZ JEDLA
Ani to veľmi nebolelo.
Zisťujem hladinu ketónov na dvoch rôznych prístrojoch.
PRECISION XTRA – 0,8 KETO MOJO – 1,0
Dosť sa zhodujú na hodnote okolo jedna a tá po čase stúpne.
-Už ich mám v systéme viac? -Áno.
Alebo ich viac produkujem?
Presne tak. Asi desaťkrát viac.
-A to je celkom nízka hodnota. -Aha.
Ale snáď dnes či zajtra uvidíme tú zmenu,
keď presiahnete dvojku,
prejdete ku trojke, vtedy sa začnete cítiť,
akoby ste boli v Matrixe. Začnete vidieť veci
trochu inak.
A čo zombie bunky?
Myslíte, že moje telo sa ich už zbavuje?
Ste na začiatku procesu, áno.
Myslím, že sa to spája s prechodom na ketóny.
Keď sa telo začne prispôsobovať tomu, čo sa deje,
začne si prenastavovať priority
a snáď tých zombíkov začne vyhadzovať.
Dobre.
Takže vojna so zombie sa začala, ale zatiaľ žiadny prílev ketónov.
Mám preto mierne obavy, pretože ma čaká ďalší tréning potápania.
Nedá sa povedať, že oplývam energiou. Moja schopnosť rozprávať…
Rapídne klesá. Ako sa cítite vy?
Má to svoje vrcholy a pády, nie?
Je to ako na horskej dráhe.
Na horskej dráhe emócií.
Momentálne som hore, ale dnes večer príde čas,
keď budem dole.
AQUACENTRUM GRIFFITH UNIVERSITY GOLD COAST
Takže ďalší tréning s Peterom a Tanyou.
Tentokrát to je podvodný hokej.
Tvrdia, že mi to pomôže uloviť rybu…
-Čaute, ľudia. -Zdravím, ako?
Zároveň si myslia, že mi to môže pomôcť odreagovať sa od pôstu.
Ale nepomáha to.
Čo iné by ste chceli robiť, keď sa postíte, ste unavený a vyhladovaný?
Naučiť sa nový šport.
A nič proti podvodnému hokeju, je super, ale momentálne
chcem len jesť.
Dole to je drsné, ale je to výborný tréning
na lov rýb harpúnou. Náhly prílev energie.
Áno.
Neviete, kedy sa budete musieť potopiť,
tak musíte byť super efektívny.
-Dobre. -V poriadku?
Áno.
Peter hrá za červených.
Ja za modrých. Číslo sedem.
A moji spoločníci pri pôste a najlepší kamoši sú roztlieskavači.
Mám pocit, že pozerám, ako mi ide syn do bitky. Som nervózny.
-Som napätý. -Ja mám obavy o…
Mám obavy o toto, lebo bez toho…
Nemáme prácu.
-Vážne. -Pozor na jeho tvár.
Nedotýkajte sa mu tváre, prosím.
Nie príliš dobrý začiatok.
Ou!
-Je to bitka. -Fíha.
Zadržiavať dych je jedna vec, ale robiť to, keď vás odtláčajú
a strkajú do vás, odhadzujú…
to je niečo úplne iné. Je to sila.
Prevládla ma potreba vzduchu.
Keby ten puk bola ryba, ani by som sa k nej nedostal.
Och!
Výborne, Peter.
Dobrý gól.
Polčas, konečne.
-Ako to ide? -Je to vyčerpávajúce.
-Viem. -Snažím sa zistiť,
kedy uchovať energiu a kedy sa potopiť,
aby som sa potopil, keď ide puk.
-Aby som nečakal dole. -Nie.
A kým sa tam dostane, už nič nemám.
-Áno. Nečakať. -Ale…
Máte všetok kyslík, ktorý potrebujete.
-Je to v hlave. -Áno.
Vaša vytrvalosť je teraz v hlave.
-Jasné. -Áno.
Skúste zhlboka, pomaly dýchať.
Ústami.
-Cítite sa lepšie? -Je mi dobre.
Tak fajn.
Dobre.
Neviem, či to je trénerskými radami v polčase
alebo niečím iným, ale cítim sa trochu inak.
Nemám taká naliehavú potrebu vzduchu.
Cítim sa vo vode výkonnejší.
Som si viac vedomý hráčov okolo mňa.
A sústredím sa na puk.
A cítim miernu vlnu energie…
Dosť na to…
aby som dal gól.
-Ako vám je? -Teraz mi je dobre.
-Áno. -Cítim sa oveľa lepšie
-ako pred zápasom. -Aj ja.
A čím to je?
Myslím, že práve zrejme vytvárame viac ketónov,
naše telo sa snaží zvýšiť produkciu.
-V podstate hovorí… -Myslí si, že lovíme.
Presne, hovorí si, že lovíme, zháňame potravu.
Neprekvapí ma, ak sa o hodinu, dve
-budeme cítiť trochu horšie. -Áno.
Lebo si uvedomí,
že potravu nemáme, oklamali nás.
A tak sa miera tvorby
trochu zníži.
Ale toto nepomáha, že?
No prepána.
Práve keď som sa začínal cítiť trochu lepšie…
Robia to naschvál.
Vracia sa známy pocit.
Tak a som znova hladný.
Aspoň, že sa so mnou postia najlepší kamaráti.
A tí ma nikdy nesklamú.
45 HODÍN BEZ JEDLA
-Hej, Chris! -Čau!
Čo to…
Prepáč, kamoš, nezvládli sme to. Je to výborné.
Vy ste…
Poď si dať kúsok.
Pred dvoma minútami som hovoril, ako mi pomáha, že to chalani
absolvujú so mnou, lebo…
sa cítim pomalý. Cítim sa zle.
Ale potom hovorím, oni sa smejú, musím to vydržať.
Sme v tom predsa spolu. To bolo pred tromi minútami.
Rád by som ti povedal, že nie je dobrá, ale je úplne najlepšia.
-Čože? Ja že sa postíte. -To som im vravel.
Obaja sa postili. Povedal so im…
Privoňaj si.
Dobre.
Musím povedať, že som si naozaj myslel, že to vydržíte.
Chcel som, ale toto je ten najlepší mliečny kokteil, aký som kedy mal.
Panebože.
Cítim pizzu. Idem preč, cítim ju.
TRETÍ DEŇ BEZ JEDLA
Super, najlepší kamaráti sa na to vykašľali a presne ako Peter predpovedal,
ketónový príval energie je preč a ja sa cítim strašne.
Tak tu máme tretí deň.
Cítim sa celkom slabý. V noci som poriadne nespal.
Mám pocit, že mám stále horší spánok.
Včera večer to bolo ťažké, robil som deťom večeru.
Mali lahodnú pečenú jahňacinu a zeleninu, ovocie…
videl som tam aj čokoládové brownie.
Viackrát mi napadlo, že im to jedlo vytrhnem
priamo z rúk. Takmer nevládzem vyjsť po schodoch,
ani prejsť po chodbe, ťažko lapám po dychu.
Ale už máme tretí deň,
je to takmer za mnou.
Už len 12, 48,
neviem, už nedokážem rozmýšľať.
Neviem.
Šibe mi.
64 HODÍN BEZ JEDLA
Snažím sa opäť prebudiť tvorbu ketónov cvičením, ale nič necítim.
Ozaj, spomínal som, že som naozaj veľmi hladný?
Myslím si, že Chris to vôbec nepovažuje za príjemný zážitok.
Ale dôležitá súčasť pôstu je pochopiť, prečo to robíme.
A to je kľúčom, aby sme to zniesli.
Mali by sme sa zamerať na motiváciu pôstu.
Jedna vec je výhoda, máte rodinu.
-Áno. -Potom vidíte,
ako vás to teší, a to je tá kotva,
-podľa mňa. -Áno.
Môžete sa pozrieť do očí ľuďom, ktorým na tom
najviac záleží.
Jasné. Taká motivácia sa mi páči.
Čokoľvek, čo mi zabráni rozmýšľať o jedle, je…
v tomto momente dobré.
Požiadať Chrisa, aby jeho prvý pôst trval štyri dni, je veľa.
Ale chcem, aby pokračoval.
Lebo keď ľudské telo vydrží tri dni bez jedla,
domnievame sa, že sa udejú pozoruhodné biochemické zmeny,
ktoré majú značný prínos k dlhovekosti.
Spomínate si na tie toxické zombie bunky, ktoré spôsobujú starnutie?
Nie sú jediné, s čím si telo poradí.
Aj v mojich zdravých bunkách dochádza k opotrebovaniu.
Vedci si však myslia, že ak telo nespracúva jedlo,
tieto bunky môžu prepnúť na mód opravy,
opraviť poškodenie, vyčistiť odpad, odstrániť problémy už v zárodku.
Keď si telo poradí zo zombie bunkami a zvyšok bude vo vynikajúcej kondícii,
budúcnosť vyzerá zdravšia a aj dlhšia.
Veda len začína rozumieť kladným účinkom pôstu
na dlhovekosť.
V skutočnosti len doháňame kultúry a náboženstvá,
ktoré už tisícročia začleňujú pôst do stredobodu svojho praktikovania.
AMHARSKO, ETIÓPIA
Dnes je krásny deň.
Učiteľ na dôchodku Todesso spolu s rodinou oslavujú Veľkú noc
a kráčajú do kostola.
Otec, už tam budeme?
Nie, ešte nie.
Kostol v posvätnom meste Gondar je však vzdialený tri dni cesty.
Si unavená?
Áno, som.
Nebuď unavená, buď silná.
Počas vyčerpávajúcej púte rodina vôbec nič neje.
Pôst je pre nás veľmi dôležitý,
je to tradícia, ktorú nám odovzdali predkovia.
Pôst nás približuje k Bohu.
Poďte, vy dvaja.
Budem šťastná, keď sa tam dostaneme.
Prvýkrát sa k rodičom pripojila aj dcéra Helen.
Prvý deň bol najťažší.
Cítila som sa veľmi slabá.
Mozog mi hovoril, že to dokážem.
Ale žalúdok mi vravel: „Daj mi jesť!“
Pôst ich však nielen približuje k Bohu.
Veria, že prospieva zdraviu.
Hoci má otec 75 rokov, je veľmi silný.
Nikdy som ho nevidela chorého.
Prisahá, že to je vďaka posteniu.
Začal som sa postiť, keď som mal sedem.
Robím to už 68 rokov.
Cítim sa vďaka tomu zdravý.
Nikdy som netrpel ani obyčajnou nádchou,
ani žiadnou inou chorobou.
Pozrite, Gondar je tam za kopcom.
Vidím ho…
Poďme.
Cítim kadidlo.
Etiópsky ortodoxní kresťania sa nepostia len na Veľkú noc.
V skutočnosti dodržiavajú až 250 dní pôstu do roka,
počas ktorých obmieňajú svoju prax a niekedy nejedia nič
a niekedy obmedzujú množstvo alebo čas jedla.
Tie vône. Toľko jedla.
Gondar je úžasné miesto.
Prístupov k pôstu je mnoho. Existuje nespočetne protokolov.
Ale nezabudnite, všetky majú niečo spoločné.
Obmedzuje sa pri nich príjem kalórií.
V dnešnom svete, keď je mnoho z nás nadmerne živených,
tvorí pôst zásadnú súčasť spôsobu, ako žiť dlhší,
zdravší život.
Som na seba veľmi hrdá, že som vydržala pôst.
Budem to opakovať každý rok.
Postiť sa prestanem, až keď umriem.
Dvestopäťdesiat dní pôstu do roka.
Tak sa zamýšľam, že ďalších 24 hodín určite vydržím, či nie?
Bojujem, bojujem. Zápasím.
Som na trajekte k potápačskej základni pri Veľkej koralovej bariére.
Ocenil by som ketónový prísun energie.
70 HODÍN BEZ JEDLA
Mal som malý…
asi pred hodinou malý prílev energie.
Bolo to dobré. Ale teraz…
ŠTVRTÝ DEŇ BEZ JEDLA
OSTROV HERON, VEĽKÁ KORALOVÁ BARIÉRA
A je to tu. Posledný deň pôstu a deň, keď mám chytiť večeru
pre mňa a pre Petera. Čo by sa mohlo pokaziť?
Tak ako sa dnes ráno cítite?
Dosť slabý. A nemám veľmi energiu. Mám pocit, že som práve vstal z postele.
Aj keď to možno necítite, na mikroskopickej úrovni
vo vašom tele prebieha vojna.
A vyhrávajú tí dobrí.
To je pravý dôvod, prečo to robíme.
Áno.
Dobre, pozrime, čo tu máme.
Mohol by som žiť dlhšie, ale práve teraz
nie som si istý, či prežijem dnešok.
Pripomeňte mi, akú úroveň ketónov som mal včera?
Včera to bolo okolo jedna.
-Teraz to je takmer dva. -Áno.
Keď sa ketóny vyšplhajú bližšie k trojke,
vtedy dôjde k tomu zlomu.
Ale keď vojdete do vody, podľa mňa to vystrelí.
Nechcem vyvíjať žiadny tlak, ale mám hlad, človeče.
A vidím to tak, že ja nedokážem uloviť rybu harpúnou, no vy áno,
takže potrebujem, aby ste to zvládli. Ide o veľa
pre nás oboch.
Ja som počul „o teľa“.
Ide o veľa, ale nielen dnes.
Peter tvrdí, že počas pôstu bojujem
so zombie bunkami a opravujem tie zdravé.
A to môže znamenať dlhší a zdravší život.
Ale najskôr musím uloviť tú rybu.
-Vitajte na palube. -Ďakujem pekne.
Keby som len mal energiu. Ocenil by som nejaké ketóny.
Chrisova hladina ketónov stúpla, a to je dobre.
Viem, že zatiaľ to necíti, ale presne ako pri podvodnom hokeji
sa pri úsilí, ktoré vynaloží pri love, zvýši evolučné prispôsobenie
v jeho tele, čo mu dodá potrebnú prudkosť.
92 HODÍN BEZ JEDLA
-Natiahnite si nohy. Viem. -Zatočila sa mi hlava.
Cítim sa dosť neurčito…
akoby sa ma nič netýkalo.
Očakával som veľký príval energie, o ktorom stále hovorí.
Ale vôbec nenabieha.
Neprežeňte to. Výpadok, akokoľvek nazveme
stratu motorických schopností, je naozaj reálny.
Áno. Aké sú teda príznaky,
ktoré pocítim, keď sa budem musieť vzdať?
Je len malý rozdiel medzi pocitom, že sme úplne prázdni a hotoví,
a pocitom, že sa nám akoby trasie hlava
a trochu sa nám trasú ruky.
Pri výpadku nepocítite vôbec nič
a nič si nebudete pamätať.
Takže ak sa na vás pozriem a na tvári vám uvidím, že máte dosť,
bez ohľadu na vaše zanietenie, skončili ste a pôjdeme von.
Jasné.
Dajte mi vedieť, ako sa cítite, a netlačte na pílu.
-Som hladný. -Viem.
Už teraz som unavený.
Dobre, ideme.
Fajn, som vo vode.
Viem, že mám v tele dosť kyslíka…
ale pozriem sa hore a loď vyzerá tak veľmi vzdialená.
Mám pocit, že sa už nedokážem sústrediť,
a náhle mám nutkavý pocit nadýchnuť sa.
Ako vám je?
Plával som dolu
a zrazu mal pocit, že sa musím nadýchnuť.
Cítim som sa veľmi slabý
a začal pochybovať, že to niekedy dokážem.
Cítim sa veľmi unavený. Ten príval energie, čo mi sľuboval Peter…
nič.
Po krátkej chvíli idem znovu.
Tentokrát sa však začínam cítiť trochu inak.
Plávam dolu a akoby som sa naladil na oceán.
Počujem každý zvuk.
Akoby sa spomalil čas.
Začínam pociťovať prílev energie…
A vtom zbadám rybu.
Dobrá práca. Dokázali ste to.
Mám rybu. Peter, vaša večera.
Pekná.
Výborne, chlape.
Bol skvelý.
Boli ste skvelý.
Po love a pocite energie sme urobili ešte jeden test.
Ukázalo sa, že hladina ketónov vystrelila takmer na tri.
Takže to fungovalo. Veda napokon nesklamala.
Nie je to zlý úlovok, že?
Je to výborný úlovok.
Vonia aj vyzerá dobre.
Ale momentálne by som bol spokojný len so zeleninou,
-keby sme nič iné nemali. -Viem. Bum!
Pri všetkom tom očakávaní som takmer mal pocit viny
alebo že robím niečo zlé, ak si dám prvé sústo.
Toto bude hádam najlepšie prvé jedlo po pôste, aké som kedy mal.
-Tak, kto si dá prvý? -Muž, ktorý chytil rybu.
Nevrhli sme sa na to, ako sme čakali.
Je to neskutočné.
Slávnostné a… významné a špeciálne.
Neviem, či sa mám smiať, či plakať.
Myslím, že to bolo najlepšie jedlo, aké som kedy mal.
Niekedy, keď si po pôste dávam prvé jedlo, mám maličký,
drobný pocit pochybnosti. Nemal som vydržať ešte deň?
Vy ten pocit nemáte?
-Nie, ani len najmenší. -Ani trošku?
-Vôbec. Nie. -Nie.
Ani trošku.
Momentálne som v úplnom nebi.
Je to úžasné.
Rád by som predniesol prípitok.
Na oceán, že nás nakŕmil touto rybou.
A na vás, že ste ma donútili pretrpieť štyri dni pôstu,
aby som ju dokázal naozaj oceniť.
Ja pripíjam na vás, keď budete mať 90, a na vaše pravnúčatá,
s ktorými sa budete hrať.
Na zdravie.
Tak to boli štyri dni bez jedla. Nezlomilo ma to. Zopakoval by som si to?
Neverím tomu, že to hovorím, ale áno.
Chcem, aby bolo postenie odteraz súčasťou môjho života.
Pozri, ako sa napchávame.
To neznamená, že už nepôjdem von
s partiou kamarátov.
A nezjem všetko, čo majú v lístku, ako vyhladovaný pes.
To je ale horúce!
To určite urobím.
ABY CHRIS ZARADIL DO ŽIVOTA PÔST, PLÁNUJE:
NEJESŤ PRED OBEDOM ASPOŇ TRIKRÁT DO TÝŽDŇA
RAZ MESAČNE VYDRŽAŤ 24 HODÍN BEZ JEDLA
RAZ ROČNE DRŽAŤ ŠTYRI DNI PÔST… MOŹNO
Len sa na to pozerám. Nejdem nič jesť.
Preklad titulkov: Petra Činčalová